CELEX: 62017CA0637
Language: sl
Date: 2019-03-28 00:00:00
Title: Zadeva C-637/17: Sodba Sodišča (drugi senat) z dne 28. marca 2019 (predlog za sprejetje predhodne odločbe Tribunal Judicial da Comarca de Lisboa – Portugalska) – Cogeco Communications Inc/Sport TV Portugal SA, Controlinveste-SGPS SA, NOS-SGPS SA (Predhodno odločanje — Člen 102 PDEU — Načeli enakovrednosti in učinkovitosti — Direktiva 2014/104/EU — Člen 9(1) — Člen 10, od (2) do (4) — Člena 21 in 22 — Odškodninske tožbe po nacionalnem pravu za kršitve določb konkurenčnega prava držav članic in Evropske unije — Učinki nacionalnih odločb — Zastaralni roki — Prenos — Časovna uporaba)

3.6.2019   
            
            
               SL
            
            
               Uradni list Evropske unije
            
            
               C 187/21
            
         
      Sodba Sodišča (drugi senat) z dne 28. marca 2019 (predlog za sprejetje predhodne odločbe Tribunal Judicial da Comarca de Lisboa – Portugalska) – Cogeco Communications Inc/Sport TV Portugal SA, Controlinveste-SGPS SA, NOS-SGPS SA
      (Zadeva C-637/17) (1)
      
      (Predhodno odločanje - Člen 102 PDEU - Načeli enakovrednosti in učinkovitosti - Direktiva 2014/104/EU - Člen 9(1) - Člen 10, od (2) do (4) - Člena 21 in 22 - Odškodninske tožbe po nacionalnem pravu za kršitve določb konkurenčnega prava držav članic in Evropske unije - Učinki nacionalnih odločb - Zastaralni roki - Prenos - Časovna uporaba)
      (2019/C 187/24)
      Jezik postopka: portugalščina
      
         Predložitveno sodišče
      
      Tribunal Judicial da Comarca de Lisboa
      
         Stranke v postopku v glavni stvari
      
      
         Tožeča stranka: Cogeco Communications Inc
      
         Tožene stranke: Sport TV Portugal SA, Controlinveste-SGPS SA, NOS-SGPS SA
      
         Izrek
      
      
                  1.
               
               
                  Člen 22 Direktive 2014/104/EU Evropskega parlamenta in Sveta z dne 26. novembra 2014 o nekaterih pravilih, ki urejajo odškodninske tožbe po nacionalnem pravu za kršitve določb konkurenčnega prava držav članic in Evropske unije je treba razlagati tako, da se ta direktiva ne uporablja za spor o glavni stvari.
               
            
                  2.
               
               
                  Člen 102 PDEU in načelo učinkovitosti je treba razlagati tako, da nasprotujeta nacionalni ureditvi, ki po eni strani določa, da je zastaralni rok za odškodninske tožbe tri leta in začne teči z dnem, ko je oškodovanec izvedel, da ima pravico do odškodnine, čeprav oseba, odgovorna za kršitev, ni znana, in po drugi strani ne določa nobene možnosti zadržanja ali pretrganja teka tega roka za čas postopka pred nacionalnim organom za konkurenco.
               
            
         (1)  UL C 32, 29.1.2018.